joelniklaus/EU_Wikipedias huggingface dataset:
Kaneelirull

Kaneelirull (ka kaneelikukkel, kaneelikeeris, kaneelitigu) on magus saiake, mida pakutakse tavaliselt Põhja-Euroopas ja Põhja-Ameerikas. Selle peamised koostisosad on jahu, kaneel, suhkur ja või, mis annavad tugeva ja magusa maitse.

Kaneel 
On olemas kahte sorti kaneeli: Tseiloni kaneel ja Hiina kaneel ehk kassia. Kaneelidest populaarseim on Tseiloni kaneel. See on kallim, parema maitsega ning seda on nimetatud ka magusaks või õigeks kaneeliks.

Valmistamine 

Pärmitainas rulitakse lahti ja kaetakse sulatatud või ning kaneeli-suhkruseguga, soovi korral pannakse juurde ka rosinaid ja muid lisandeid. Seejärel keeratakse tainas rulli ja lõigatakse viiludeks. Saiad asetatakse ahjuplaadile ning need võib enne ahjus küpsetamist veel omakorda võikihiga üle määrida. 

Kaneelirulle võib valmistades panna paberkorvikestesse, et säilitada või ja suhkru mahlasus. Teine võimalus on keerata lihtsalt rulli, panna lõigatud pool üles või teha õhem keerd küpsetatuna küljed väljapoole.

Ajalugu 
Esimene kaneelirull küpsetati Rootsis, kus 4. oktoober on tuntud ka kui rahvusvaheline kaneelirullipäev. Enamasti süüakse neid fika ehk kohvipausi ajal, mille käigus nauditakse kohvi ja küpsetisi.

Paikkondlikud erinevused 

Enamasti ei kaeta kaneelirulle glasuuriga, kuid näiteks Norras puistatakse peale granuleeritud suhkrut. Seal korraldatakse igal aastal ka kaneelirullivõistlusi, mille eesmärk on selgitada välja linna parim kaneelirull. See on prestiižne sündmus, mida võetakse väga tõsiselt.

Rootsis sisaldab tainas natuke kardemoni, vürtse (näiteks ingverit) ning kaneelirulle küpsetatakse muffinipakendites, et need oleks õrna tekstuuriga. Peale raputatakse pärlsuhkrut.

Taanis nimetatakse kaneelirulle sageli kaneelitigudeks (kanelsnegl) ja Soomes kõrvakiiludeks (korvapuusti, inglise keeles slapped ear). Nimetus tuleb ütlusest, et kui keegi sulle kõrvakiilu annaks, oleks kaneelirull sobiv maiuspala, millega sind lohutada.

Briti versioon on sarnane Taani võisaiakestega ning need on kergesti kättesaadavad kohvikutes, supermarketites ja pagaritöökodades üle Suurbritannia.
 
Ameerika kaneelirullid on magusamad, rasvasemad, sageli kaetud glasuuriga ning serveeritud sõõrikuna. On piirkondlikke erinevusi, näiteks Kansases pannakse kaneelirullidele tšillipipart. 
 
Kanadas on need tuntud kaneelikuklite nime all ja võivad sisaldada nii ohtralt kaneeli, et on süües lausa vürtsikad. Nad on harilikult kaetud suhkruga, peal ei ole glasuuri ega sees rosinaid.

Viited

Välislingid 
 https://www.leaf.tv/articles/the-history-of-cinnamon-rolls/
 http://www.goldenrodpastries.com/journal/2017/04/09/the-history-of-the-cinnamon-roll/
 https://www.scandikitchen.co.uk/15-facts-cinnamon-buns/

Küpsetised
Turbliss

Turbliss OÜ on eestimaine turbakosmeetika ettevõte, mis kasutab oma toodetel kaubamärki Turbliss. 

Ettevõtte toodete unikaalsus seisneb ürgloodusest pärit kosmeetilises turbas ja puhtas rabavees. 

Turblissi asutasid 3. juulil 2014 Margit Naptal, Sirli Mangus ja Jane Pappel. Tooteid müüakse ka Itaalias, Soomes, Suurbritannias, Saksamaal ja Kreekas.

Ajalugu

Uuringute käigus tehti kindlaks, et turbal on mõju nahastruktuuri parandamisel. Tehti koostööd teadlaste ja Tallinna Ülikooli Loodusteaduste Instituudiga ning peagi valmis nende esimene looduslik turbamask. Edasi liiguti eri nahatüüpide maskide suunas ja otsiti kvaliteetseid koostisosi, millega turba toimet veel võimendada. Uuringud ja eeltöö kestsid umbes poolteist aastat, enne kui tootega turule tuldi.

Kaevandus

Turvast kaevandatakse siiani enda kätega, sest raviturba kiht on õhuke ning masinad lahjendaksid humiinained ära. Tootjad on kaardistanud Eestis neli rabapiirkonda. Kõik kaevekohad asuvad Eesti keskjoonest lõuna pool. Kaevandamine toimub ainult nendes täpsetes kohtades, kus on saadud pinnaseproovide kaudu suure humiiniainesisaldusega tulemused. Turba kaevandamisel avatakse väikeses mahus pinnase ja ˈasetatakse sobiva turbakihi anumatesse, milleks on suured puhtad tünnid. Need toimetatakse ATV abil treilerini. Kokku kaevandatakse umbes 5 korda aastas. Praegu kulub ettevõttel umbes kaks tonni turvast.

Tooted

Turblissi turbamaskides kasutatakse ainult kosmeetilist, balneoloogilist ehk raviturvast. Raviturvas on 5000–8000 aastat vana. Raviturvas mõjub tõhusalt tänapäeval laialt levinud nahamurede korral, nagu näiteks akne ja psoriaas. Humiinhape neutraliseerib näiteks hüaluronidaasi ensüümide tööd, mis pikendab nahas loomuliku hüaluroonhappe eluiga. Üheskoos teadlaste ja rabameistritega töötasid nad välja süsteemi, mille abil raviturba asukohti kaardistada, turvast kaevandada, analüüsida, töödelda ja muuta funktsionaalseks tooteks. Peale turba kasutatakse kodumaise toorainena rabavett. Turblissil on praegu 16 toodet, milleks on näomaskid, juuksemaskid, kehamaskid, toonikud, näo- ja kehaõlid jm.

Filosoofia

Ettevõtte eesmärgiks on väärtustada Eesti turvast. Osa tootmisest, mis puudutab raviturba kaevandamist ja sorteerimist, jääb alati käsitööks. Muid protsesse kiirendatakse mehhaniseerimisega.

Müügikohad

Turblissi toodete müügikohtadeks on Ökopood, Kaubamaja, I.L.U, Pillerkaar, Mimesis, TradeHouse, Eesti Rahva Muuseum, Rosalind, Saaremaa Kaubamaja, Võru Kaubamaja, Tallinn Design House, Loverte, Mia24, Nordica, Rakvere Turutare, Eerin, Lillerand ja Mahemarket.

Tunnustused
 Rahvusvaheline Beauty Shortlist Editor’s Choise tunnustus
 Anne & Stiili Ilulemmik – näohooldustoodete kategooria võitja

Välislingid
 http://www.turbliss.eu Kasutatud 23.03.2019
 http://www.astri.ee Kasutatud 23.03.2019
Narva-Jõesuu Piirivalve Õppekeskus

Narva-Jõesuu Piirivalve Õppekeskus oli Piirivalveameti relvastatud ja sõjaväeliselt korraldatud riigiasutus. Asutus asus Narva-Jõesuus aadressil Raja tänav 10. Õppekeskuse ülem oli kolonelleitnant Toivo Sander. Asutus tegutses 16. märts 1993 - 11. aprill 2005.

Õppekeskuse tegevusi
korraldada ajateenijate ja piirivalveametnike kaitseväelist ja erialast väljaõpet;
korraldada piirivalveametnike täiendõpet;
korraldada piirivalve õppelaagreid ja võistlusi;
töötada välja ajateenijate ja piirivalveametnike väljaõppe õppekavad.

Viited

Eesti piirivalve
Narva-Jõesuu
Nööbik

Nööbik (Marasmius) on seente perekond, mis kuulub šampinjonilaadsete seltsi nööbikuliste sugukonda. Nööbiku perekonda kuuluvad seeneliigid on saprotroofid.

Omadused 
Nööbiku perekonda kuuluvad väikesed (mõned üksikud keskmise suurusega) ja õhukeste viljakehade ning keskse seenejalaga liigid. Nende kõige väljapaistvam omadus on see, et nad vananedes ja/või kuivatades närbuvad, kuid võivad niisketes oludes uuesti elustuda. Seenekübar on kumer. Eoslehekesed on liistakukujulised ja eospulber on valge. Eosed on siledad ja värvitud. Tavaliselt on olemas tsüstiidid. Hüüfidel on enamasti pandlad.

Ökoloogia 
Nööbiku perekonda kuuluvad liigid on saprotroofid, mis tähendab, et nad mädandavad surnuid taimeosasid. Mõned liigid on spetsialiseerunud kindlale substraadile, näites Marasmius hudsonii, kes kasvab ainult mahalangenutel astelpõõsa lehtedel, või Marasmius ephylloides, keda saab leida ainult hariliku luuderohu lehtedel kasvades. Mõnedel liikidel tekkivad seeneringid.

Kasutamine 
Nööbiku perekonda kuuluvate liikide väiksuse tõttu ainult vähesed neist kõlbavad süüa.

Levila 
Maailmas on teada umbes 500 nööbiku perekonda kuuluvat liiki, millest leidub Euroopas umbes 50.

Eestis esinevaid liike 

 Marasmius alliaceus – hermesnööbik
 Marasmius bulliardii – kraenööbik
 Marasmius oreades – aasnööbik
 Marasmius rotula – rõngasnööbik
 Marasmius wynnei – lilla nööbik (ohustatud) 

2004. aastal paigutati seni nööbiku perekonda kuulunud jõhvnööbik (varem Marasmius androsaceus, nüüd Gymnopus androsaceus) metskõrgese perekonda.

Samuti kuulub metskõrgese perekonda okka-roisknööbik (varem Marasmius perforans, nüüd Gymnopus perforans).

Viited 

Nööbikulised
Merry Aart

Merry Aart (varem Merry Aart-Jüriado; sündinud 31. märtsil 1953 Elvas) on Eesti poliitik ja endine riigiametnik, XIV Riigikogu liige.

Merry Aart lõpetas 1971. aastal Elva Keskkooli ja 1982. aastal Eesti Põllumajanduse Akadeemia zooinsenerina. Aastatel 2013–2016 õppis Eesti Maaülikoolis majandusarvestuse ja finantsjuhtimise magistriõppes.

Aastatel 1987–1994 töötas Merry Aart Tartu Rajooni Agrotööstuskoondises (hiljem Tartu Maakonnavalitsuse põllumajandusosakonnas) loomakasvatuseksperdina ning nõuandeühistu Tartumaa Kari ja EDVL konsulendina; aastatel 1994–1999 oli ta Eesti Konsulentide Ühingu juhataja, aastatel 1994–1999 ja alates aastast 2010 juhatuse esimees; aastatel 2003–2004 ja 2007–2009 vastavalt Eesti Põllumajandus-Kaubanduskoja projektijuht ja valdkonna koordinaator. Vahepeal, aastatel 2005–2007 oli ta põllumajandusministeeriumi teadus- ja arendusosakonna juhataja.

Aastatel 2010–2019 oli ta Toiduainetööstuse ja Põllumajanduse Kutsenõukogu ning konsulentide kutsekomisjoni liige. 2010. aastal ja alates 2015. aastast on ta olnud Maaelu Edendamise Sihtasutuse koostööpartner. Alates 2012. aastast on ta ka MTÜ Eesti Maaelu Nõuandeteenistus juhatuse liige.

Alates 2019. aastast on ta SA Keskkonnainvesteeringute Keskus nõukogu liige;  

Enne 2019. aasta Riigikogu valimisi oli ta alates 2011. aastast Mermiko Consult OÜ juhatuse liige ja maaettevõtluse konsultant ja MTÜ Eesti Maaelu Nõuandeteenistus juhatuse liige ning aastatel 2015–2019 Tartumaa Põllumeeste Liidu projektijuht.

Poliitiline tegevus
Merry Aart oli aastatel 2003–2011 Eestimaa Rahvaliidu liige. Alates 2013. aastast kuulub ta Eesti Konservatiivsesse Rahvaerakonda, olles alates 12. juunist 2016 ka EKRE juhatuse liige (12. juunist 2016 – 9. aprillini 2017 ka üks aseesimeestest). 2017. aastal EKRE aseesimeheks kandideerides jäi ta liisuheitmise teel alla Henn Põlluaasale.

Merry Aart kandideeris 2002. ja 2005. aasta kohaliku omavalitsuse valimistel Nõo valla volikokku, kuid ei osutunud valituks. 2014. aasta Euroopa Parlamendi valimistel kogus ta EKRE nimekirjas 46 häält. 2015. aasta Riigikogu valimistel sai ta 279 häält. 2017. aasta kohaliku omavalitsuse valimistel kandideeris ta Valga valla volikokku, kuid ei osutunud 26 häälega valituks. 2019. aasta Riigikogu valimistel sai ta 11. valimisringkonnas 1245 häält ning pääses ringkonnamandaadiga Riigikokku.

Viited

XIV Riigikogu liikmed
Eesti Konservatiivse Rahvaerakonna poliitikud
Eesti Maaülikooli vilistlased
Sündinud 1953
Narva-Jõesuu linnapea

Narva-Jõesuu linnapea on Narva-Jõesuu linnavalitsuse juht.

Narva-Jõesuu linnapead
...
2013–2014 Raivo Murd
?-2016 Iraida Tšubenko
...
Maksim Iljin

Viited 

Narva-Jõesuu
Narva-Jõesuu linnapead
Andrus Seeme

Andrus Seeme  (sündinud 8. novembril 1969) on eesti  poliitik.

Ta kuulub Reformierakonda. 2017. aasta kohaliku omavalitsuse volikogude valimistel valiti ta 264 häälega Kanepi vallavolikogu liikmeks. 2017–2019 oli ta Kanepi vallavanem. 2019. aasta Riigikogu valimistel valiti ta Riigikogu XIV koosseisu liikmeks 764 häälega. Ta sai kompensatsioonimandaadi.

Viited

Välislingid 
 Andrus Seeme (Riigikogu kodulehel)

XIV Riigikogu liikmed
Eesti Reformierakonna poliitikud
Sündinud 1969
Saaremaa Blues

"Saaremaa Blues" on Anti Kuusi CD-album (debüüt), mis ilmus aprillis 2019. 

Plaadil on 10 lugu, mille muusika ja kaheksa loo tekstid on kirjutanud Anti Kuus. Kahe loo tekstid (1 ja 3) on kirjutanud Sulev Oll. Stiililiselt on muusika rokk (meloodiline või romantiline rokk). 

Plaadi salvestas, miksis ja produtseeris Henri Kuus vahemikus november 2017 – veebruar 2019 AKTA Stuudios. Masteringi tegi Elmu Värk (Matrix Studio).

MUUSIKUDPlaadil mängivad: Mathieu Spaeter (kitarrid), Raul Vaigla (bass), Andrus Lillepea (trummid), Madis Kukk (hammondorel) ja Henri Kuus (kitarrid).
Plaadil laulavad: Anti Kuus (solist), Marilin Kongo (taustalaulja), Kersti Leppik (taustalaulja), Sander Sokk (taustalaulja), Tenno Toomistu (taustalaulja), Madli Ainsalu (taustalaulja) ja Liisu Siimer (taustalaulja).

ÜMBRIS
Ümbrise kujundas Karl Sander Kasemaa. Ümbrise kaanefotol ja CD-l on Kaugatuma merevaade legendaarse nn kreeka laevaga. Fotode autor on Anti Kuus.

Lood
1. Öö mõte on kuus
2. Kevade hääl
3. Sina ja mina
4. Kuuvalgus
5. Laulvad tuuled
6. Teid otsides
7. Kaugel ja lähedal
8. Tormises öös
9. Rändaja
10. Saaremaa bluus
Eduardo Salvio

Eduardo Antonio Salvio (sündinud 13. juulil 1990 Avellanedas) on Argentina jalgpallur, kes mängib parema äärepoolkaitsjana Argentina kõrgliiga klubis Boca Juniors ja Argentina jalgpallikoondises.

Ta alustas klubikarjääri kodumaal Club Atlético Lanúses, mille noortesüsteemiga liitus juba 1994. aastal. Klubi põhimeeskonnas debüteeris ta hooajal 2008–09.

2010. aasta jaanuaris liitus ta Hispaania kõrgliiga klubiga Madridi Atlético. Hooaegadel 2009–10 ja 2011–12 tuli ta klubiga UEFA Euroopa Liiga võitjaks. Hooajal 2010–11 suundus ta laenule Portugali kõrgliiga klubisse Lissaboni Benfica, kellega sõlmis 2012. aasta juulis püsiva lepingu. Benficaga tuli ta viis korda Portugali meistriks, võitis kaks Portugali karikat, neli liigakarikat ja kolm superkarikat.

2019. aasta juulis naasis Salvio Argentinasse, liitudes Boca Juniorsiga.

Debüüdi Argentina jalgpallikoondises tegi Salvio 20. mail 2009 sõprusmängus Panama vastu. Ta kuulus Argentina koondisse 2018. aasta maailmameistrivõistlustel.

Saavutused 
Madridi Atlético
UEFA Euroopa Liiga: 2009–10, 2011–12
Copa del Rey: Teine koht 2009–10
Benfica
Primeira Liga: 2013–14, 2014–15, 2015–16, 2016–17, 2018–2019
Taça de Portugal: 2013–14, 2016–17
Taça da Liga: 2010–11, 2013–14, 2014–15, 2015–16
Supertaça Cândido de Oliveira: 2014, 2016, 2017
UEFA Euroopa Liiga: Teine koht 2012–13, 2013–14
Boca Juniors
 Primera División: 2019–20
 Copa Diego Armando Maradona (1): 2020

Välislingid 

Argentina jalgpallurid
Madridi Atlético mängijad
Lissaboni Benfica jalgpallurid
Boca Juniorsi mängijad
La Liga mängijad
Primeira Liga mängijad
Sündinud 1990
Wim Crusio

Wim E. Crusio (sündinud 20. detsembril 1954 Hollandis) on Hollandi geneetik. Ta õppis Nijmegeni Radboudi Ülikoolis. Aastal 1975 sai ta seal bakalaureusekraadi ja aastal 1979 omandas magistrikraadi. 1984 kaitses ta doktoriväitekirja teemal "Olfaction and behavioral responses to novelty in mice" (juhendaja Hans van Abeelen). Aastatel 1984–1987 töötas Crusio järeldoktorina Heidelbergi ülikoolis. Aastatel 2000–2005 töötas ta psühhiaatria professorina Massachusettsi Ülikoolis. Praegu elab ta Prantsusmaal ja töötab Prantsuse Riiklikus Teadusuuringute Keskuses (Centre national de la recherche scientifique). Aastatel 2001—2011 oli Crusio ajakirja Genes, Brain and Behavior peatoimetaja.

Crusio on rahvuselt hollandlane. Lisaks emakeelele hollandi keelele räägib ta prantsuse keelt, saksa keelt ja vabalt inglise keelt. Veidi oskab ta ka ladina keelt. Crusio ei oska eesti keelt üldse.

Valik teadustöid 
  Original publication:

Viited

Välislingid 

 
 

Hollandi bioloogid
Sündinud 1954
Kusti Nõlvak

Kusti Nõlvak (sündinud 6. novembril 1991) on eesti rannavõrkpallur ja endine saalivõrkpallur. On mänginud Eesti võrkpallikoondises. Tema paariline on Mart Tiisaar.

Vaata ka
2022. aasta meeste rannavõrkpalli maailmameistrivõistlused
2022. aasta meeste rannavõrkpalli Euroopa meistrivõistlused

Eesti rannavõrkpallurid
Eesti võrkpallurid
Sündinud 1991
Traakia kiirtee

Traakia kiirtee (bulgaaria keeles Aвтомагистрала "Тракия") tähisega A1 on Bulgaarias asuv kiirtee, mis moodustab osa Portugalis algavast ja Türgi-Iraani piiril lõppevast maanteest E80. Kiirtee ühendab pealinna Sofiat Plovdivi linna ja Musta mere rannikul asuva Burgase linnaga.

Ülevaade
Kiirtee on saanud oma nime ajaloolise Traakia piirkonna järgi - maantee läbib läänest itta selle põhjapoolset Bulgaaria osa. Maantee kogupikkus on 360 kilomeetrit ja selle viimane osa avati 2013. aasta 15. juulil pärast 40 aasta pikkust ehitustööd.

Traakia kiirtee läänepoolne ots on ühendatud Sofia ringteega, võimaldades seeläbi kiiret ligipääsu osaliselt valminud Hemuse kiirteele (A2) ja Kreekasse suunduvale Struma kiirteele (A6). Tulevased ristumised planeeritava Euroopa kiirtee lõikudega peaksid leevendama transiitliikluse olukorda Sofia linna ümbruses.

Tee idapoolses otsas, Burgase lähedal, ühineb Traakia kiirtee planeeritava Musta mere kiirteega (A5), pakkudes lõuna poolt kiiret ligipääsu Varna linnale ja Musta mere ääres asuvatele rannakuurortidele.

Kiirtee 169. kilomeetril asuvas Orizovo eritasandilisel ristmikul hargneb teest Maritsa kiirtee (A4), mis ühendab Traakia kiirtee Türgiga.

Ajalugu
Kiirtee ehitus algas 1973. aastal ja selle esimesed 10 kilomeetrit Sofiast Novia Hani asulani võeti kasutusele 1978. aastal. Aastal 1984 jõudis maantee riigi suuruselt teise linna Plovdivini. Aastal 1995 valmis Euroopa Rekonstruktsiooni- ja Arengupanga kaasrahastuse toel 32 kilomeetri pikkune lõik Plovdivi linnast Plodovitovo eritasandilise ristmikuni. Aastal 2000 saadi Euroopa Investeerimispanga garantii laenule kahe järgmise osa ehitamiseks (esimene neist Orizovo eritasandilise ristmiku ja Stara Zagora linna vahel ning teine Karnobati linna ja riigi suuruselt neljanda linna Burgase vahel). Esimene lõik jõudis Stara Zagora linnani aastal 2007 ja teine lõik võeti kasutusele 2006. aastal.

Aastal 2005 allkirjastati vastuoluline kontsessioonileping Bulgaaria valitsuse ja Portugaliga seotud konsortsiumi vahel. Sellega anti konsortsiumile 35 aasta pikkune kontsessioon ilma pakkumiskonkursita ja see hõlmas 433 kilomeetrit maanteid Serbia piirist Burgaseni. Ent leping tühistati aastal 2008 ja Stara Zagora ning Karnobati vaheliste lõikude ehitustööde rahastamiseks saadi tuge Euroopa Liidu struktuurifondidest.

Aastatel 2009 ja 2010 viidi läbi hanked ning allkirjastati lepingud järgmise kolme teelõigu ehitamiseks Stara Zagorast Karnobatini (kogupikkusega 116,8 kilomeetrit). Neist lõikudest esimesed avati liiklusele 2012. aasta keskpaigas ja viimase osa ehitustööd lõppesid 2013. aasta 15. juulil.

Mahasõidud

Galerii

Viited

Bulgaaria geograafia
Maanteed
Einsteini väljavõrrandid

Einsteini väljavõrrandid, ka Einsteini võrrandid, (inglise keeles Einstein field equations) on Albert Einsteini loodud üldrelatiivsusteoorias 10 võrrandit, mis kirjeldavad gravitatsiooni fundamentaalset vastastikmõju massi ja energia toimel kõverdunud  aegruumis. Esmakordselt avaldatud 1915. aasta novembris tensorvõrrandina.

Terminit võib kasutada ka ainsuses: Einsteini väljavõrrand, sest sageli esitatakse Einsteini väljavõrrandid ühe võrrandina tensoravaldise kujul (võrrandi komponendid on sisuliselt võrrandite süsteemid).

Einsteini väljavõrrand näeb välja järgmiselt:

kus  – Ricci tensor,  – skalaarne kõverus,  – meetriline tensor,  – kosmoloogiline konstant,  – arv pii,  — valguse kiirus vaakumis,  – Newtoni gravitatsioonikonstant ja  – aine energia-impulsi tensor.

Toodud võrrandi võib esitada veelgi kompaktsemal kujul:

kus Ricci tensorit, skalaarset kõverust ja meetrilist tensorit ühendav Einsteini tensor

Vaata ka
Üldrelatiivsusteooria matemaatiline kirjeldus
Einsteini väljavõrrandite postuleerimine
Einsteini väljavõrrandite lahendid
Einsteini väljavõrrandite täpsed lahendid
Einsteini väljavõrrandid
Einsteini väljavõrrand

Üldrelatiivsusteooria
Gravitatsioon
Albert Einstein
Katie Bouman

Katherine Louise Bouman (sündinud 9. mail 1989 West Lafayette'is Indiana osariigis USAs) on Ameerika arvutiteadlane.

Ta uurib arvutuslikku pilditöötlust arvutites ning juhtis meeskonda, mis töötas välja algoritmi, millega saadi Event Horizon Telescope'i ('sündmuste horisondi teleskoobi') abil esimene pilt mustast august. Ta on arvutiteaduse õppejõud California Tehnoloogiainstituudis.

Lapsepõlv ja haridus 
Bouman kasvas üles West Lafayette'i linnas Indiana osariigis, kus lõpetas keskkooli (West Lafayette Junior-Senior High School) 2007. aastal. Keskkooliõpilasena uuris ta pilditöötlust koos Purdue Ülikooli professoritega. Esmakordselt kuulis ta Event Horizon Telescope'ist koolis 2007. aastal.

Katie Boumani isa Charles Addison Bouman on West Lafayette'is asuvas Purdue Ülikoolis elektriinsenerinduse professor.

Bouman õppis elektriinsenerindust Michigani Ülikoolis, mille lõpetas bakalaureusekraadiga summa cum laude 2011. aastal. Ta kaitses magistrikraadi samal alal Massachusettsi Tehnoloogiainstituudis, kus läbis ka doktorantuuri. Bouman kuulus MITi Haystacki Observatooriumi meeskonda. USA Riiklik Teadusfond (National Science Foundation) andis talle stipendiumi (Graduate Fellowship). Boumani magistriväitekiri "Estimating Material Properties of Fabric through the Observation of Motion" ("Riide materiaalsete omaduste hindamine selle liikumise jälgimise teel") pälvis Ernst Guillemini auhinna parima magistritöö eest. Järeldoktorantuuriks siirdus Bouman Harvardi Ülikooli, kus liitus Event Horizon Telescope'i pilditöötlusmeeskonnaga. 2016. aastal esines Bouman TEDx-i konverentsil ettekandega "Kuidas pildistada musta auku" ("How to Take a Picture of a Black Hole"), mis selgitas projektis kasutatavat algoritmi. Doktorikraadi elektriinsenerinduses ja arvutiteaduses sai ta MIT-st 2017. aastal.

Karjäär ja uurimistöö 
Boumani meeskond töötas välja algoritmi Continuous High-resolution Image Reconstruction using Patch priors, lühendina CHIRP. Algoritmi kasutati, et saada pilt ülimassiivsest mustast august galaktika Messier 87 tuumas.

MITis vastutas Bouman algoritmi eest, mida kasutati, loomaks esimesi kujutisi mustast august, mis avaldati 2019. aasta aprillis. Tema meeskond pakkus arvutuslikku tuge tugevatest väljades toimiva üldrelatiivsuse tundmaõppimisel. Bouman theorized that black holes leave a background shadow of hot gas. Masinõppealgoritm täidab lüngad kogu maailma teleskoopidest pärinevates andmetes, luues ekstrapolatiivselt virtuaalse Maa-suuruse teleskoobi. Bouman juhtis tööd Sündmuste Horisondi Teleskoobi piltide verifitseerimise ja kujutiste parameetrite valikuga.

2019. aasta algul asus Bouman tööle dotsendina California Tehnikainstituudis. Seal töötab ta uute süsteemidega digitaalse pilditöötluse alal.

Viited

Välislingid
 Katie Boumani ettekanne "Kuidas pildistada musta auku" ("How to Take a Picture of a Black Hole") projektis kasutatava algoritmi teemal TEDx-i konverentsil 2017

Ameerika Ühendriikide informaatikud
Sündinud 1989
Pärnu maavanem

Pärnu maavanem oli Pärnu maavalitsuse juht (maavanem).

Pärnu maakonnavalitsuse esimees 
1917 Hugo Reimann, Pärnu maakonnavalitsuse esimees
1918–1919, Theodor Pool, Pärnu maakonnavalitsuse esimees
1920–1940, Jüri Marksoo, Pärnu maakonnavalitsuse esimees, ajutise maavalitsuse esimees, Pärnu maavanem
...
1941–1944 Jüri Looväli,  Saksa okupatsiooniaegne  Eesti Omavalitsuse Pärnu maavanem

Pärnu maavanemad
Rein Kirs (–1993)
Toomas Kivimägi (1993–2009)
Andres Metsoja (2010–2015)
Kalev Kaljuste (2015–2017)
302 eKr

302. aasta eKr ehk ab urbe condita CDLII (452).

Sündmused
Demetrios Poliorketes uuendas Korintose liitu ja asus seda juhtima. 
Lysimachos tungis Väike-Aasiasse ning vallutas Sigeoni, Synnada, Ephesose ja Kolophoni.
Neoptolemos tõukas troonilt 17-aastase Epeirose kuniga Pyrrhose, kes jäi eksiili.

Sündinud
...

Surnud
Antigonos I Monophthalmos, Makedoonia kindral ja satraap
Glaukias, Illüüria kuningas
Mithridates II, Kiose valitseja

302 eKr
Paide spordihall

Paide spordihall (ka Paide E-Piima spordihall) on spordihall Järva maakonnas Paide linnas aadressil Aiavilja tänav 1. 

Hall avati 20. veebruaril 2009.

Hallis on muu hulgas 1400 m² saal koos 792 istekohaga, samuti aeroobikasaal ja jõusaal.

Halli haldab Paide Spordikeskus SA.

Viited

Välislingid

Spordihallist Paide Spordikeskuse kodulehel
Andmed Eesti spordiregistris

Eesti spordihallid
Paide sport
Paide ehitised
Põltsamaa linnapea

Põltsamaa linnapea oli Põltsamaa linnavalitsuse juht alates Põltsamaale linnaõiguse andmisest 1926. aastal kuni 2017. aasta Eesti omavalitsuste haldusreformini.

Põltsamaa linnapead
...
1927–1930 Martin Terras
1930–1938 Georg Kold
–1940 Aleksander Puusepp
Heino Melesk, Saksa okupatsiooni aegne Eesti Omavalitsuse linnapea kohusetäitja ja Põltsamaa linnapea
...
1990–1993 Udo Vellend
1993–1996 Ain Saviauk
1996–2003 Margi Ein
2003-2017 Jaan Aiaots
...

Viited
Viivi

Viivi on naisenimi.

2018. aasta seisuga oli see Eestis populaarsuselt 217. naisenimi. 1. jaanuari 2018 seisuga oli Eestis eesnimi Viivi 799 naisel.

Tuntud nime kandjaid
Viivi Luik
Viivi Maanso
Viivi Neare
...

Viited

Välislingid
 

Naisenimed
Väino

Väino on eesti mehenimi, mille soomekeelne vaste on Väinö.

2018. aasta seisuga oli see Eestis populaarsuselt 155. mehenimi. 1. jaanuari 2018 seisuga oli Eestis eesnimi Väino 1118 mehel.

2020. aasta 1. jaanuari seisuga oli see Eestis populaarsuselt 161. mehenimi. Eesnimi Väino oli 1042 mehel. Väino oli keskmiselt 67 aasta vanune (mediaanvanus oli samuti 67).

2021. aasta 1. jaanuari seisuga oli Eestis eesnimi Väino 1000 mehel. Väino oli populaarsuselt 165. mehenimi.

Tuntud nime kandjaid
Väino Laes
Väino Puura
Väino Reinart
...

Vaata ka 
Väinö

Viited

Välislingid
 

Eesti mehenimed
Sentinel-2

Sentinel-2 on Euroopa Liidu Copernicus-programmi Maa seire
missioon, mis tagab kõrge ruumilise lahutusega (10 - 60 m) satelliidiinfo
nähtavas ja lühilainelises infrapuna spektripiirkonnas maismaa ja rannikuvete
seisundi jälgimiseks. Sentinel-2 missiooni teostab kahest samasugusest tehiskaaslasest konstellatsioon, mis tagab viiepäevase
vaatlusintervalli ekvaatori ümbruses.  Eesti laiuskraadil on
mõõtmisintervall 2-3 päeva.

Sentinel-tehiskaaslased on päikesesünkroonsel orbiidil 786 km kõrgusel.
Sentinel-2A viidi orbiidile 23. juunil 2015 ja Sentinel-2B 7. märtsil 2017.
Mõlemal tehiskaaslasel on 13 spektraalkanaliga skanner MSI
skaneerimisulatusega 290 km.

Sentinel-2 missioon kogub informatsiooni põllumajanduse ja metsanduse
vajadusteks. Satelliidipiltidelt saab hinnata taimelehtede klorofülli- ja
veesisaldust, mis on vajalikud põllukultuuride saakide prognoosiks.
Missioon pakub informatsiooni järgmisteks rakendusteks:

 maakatte muutuste jälgimine
 põllumajanduslikud rakendused nagu agrotehnilised meetmed ja saakide prognoos
 rannikualade jälgimine - veekeskkonna seisund, rannajoone muutused
 siseveekogude seisundi jälgimine
 jääliustike, merejää ja lumikatte jälgimine
 üleujutuste jälgimine

Viited

Kaugseire
Tehiskaaslased
Euroopa Kosmoseagentuuri kosmosesondid
Põltsamaa roosiaed

Põltsamaa roosiaed on roosiaed Jõgeva maakonnas Põltsamaal. Roosiaia omanik on Eesti Roos OÜ. Roosiaias kasvatatakse, kogutakse ja müüakse roosisorte.

Viited

Välislingid
Koduleht

Eesti aiandus
Põltsamaa
María Paula Romo

María Paula Romo (sündinud 4. juunil 1979 Quitos) on Ecuadori feministlik poliitik. Ta on 31. augustist 2018 Ecuadori siseminister.

Ta sündis aastal 1979 Quitos. 6-aastasena kolis ta Loja linna Loja provintsis, kus ta veetis oma lapsepõlve ja noorukiea. Ta on õppinud õigusteadust San Francisco de Quito ülikoolis (Universidad San Francisco de Quito).

31. augustist 2018 on ta Ecuadori siseminister.

Ecuadori poliitikud
Sündinud 1979
Sindi pais

Sindi pais oli pais Pärnu jõel Sindi juures. 

Pais valmis 1834. Aja jooksul on paisu mitu korda ümber ehitatud ja oma viimase kuju sai pais 1976.

2018. aastal alustati paisu lammutamist. Paisu asemele rajatud tehiskärestiku projekteerisid Eesti Veeprojekt ja Inseneribüroo Urmas Nugin OÜ. Kärestik valmis lõplikult 2020. aasta suvel.

2021. aastal, mil kärestikku kasutati juba aktiivselt kärestikuspordi harrastamiseks, viidi läbi Sindi kärestikukeskuse arhitektuurivõistlus, mille eesmärgiks oli leida lahendus atraktiivsele ja mitmekülgsele jõeruumile, mis vastaks ka rahvusvahelistele aerutamisvõistluste reeglistikule.

Vaata ka
Sindi sild

Viited

Eesti paisud
Sindi
Võru linnapea

Võru linnapea on Võru linnavalitsuse juht.

Võru linnapead

 1892–1903 Alexander von Moeller
 Eugene Schultz
–1919 Johan Freymann
1919–1940 Priit Suit
...
1942–1944 Edgar Henning,  Saksa okupatsiooniaegne  Eesti Omavalitsuse Võru linnapea
...
1990–1993 Neeme Haug
1993–1994 Aivar Sool
1994 veebruar–september Jaak Ott
1995–1996 Andres Visnapuu
1996–1999 Harri Treial
1999–2002 Tõnu Jõgi
2002–2004 Ando Hagel
2004–2007 Ivi Eenmaa
2007–2009 Kersti Kõosaar
2009–2010 Anneli Viitkin
2010–2011 Ülo Tulik
2011–2013 Jüri Kaver
2013– Anti Allas
Sindi linnapea

Sindi linnapea oli Sindi linnavalitsuse juht 2017. aasta Eesti omavalitsuste haldusreformini.

Sindi linnapead
...
2011–2016 Marko Šorin
2017 Rein Ariko
Tõrva Laulustuudio

Tõrva Laulustuudio oli Valga maakonnas Tõrvas 1995-2015 tegutsenud laulustuudio. 2015 moodustati laulustuudio baasil Tõrva muusikakooli laulueriala osakond.

14. novembril 1995 asutas Maie Kala Tõrva Laste ja Noorte Laulustuudio. Maie Kala õpetas stuudios kuni selle tegevuse lõpetamiseni.

2009 võitis laulustuudio neidudekoor "Laululahingu".

Viited

Eesti laulustuudiod
Tõrva
Maire

Maire on naisenimi.

2018. aasta seisuga oli see Eestis populaarsuselt 74. naisenimi. 1. jaanuari 2018 seisuga oli Eestis eesnimi Maire 2211 naisel.

Lätis oli 2021. aasta 30. juuni seisuga eesnimi Maire 4 inimesel.

Tuntud nime kandjaid
Maire Aunaste
Maire Liivamets
Maire Männik
...

Viited

Välislingid
 

Naisenimed
Marit

Marit on naisenimi.

2018. aasta seisuga oli see Eestis populaarsuselt 251. naisenimi. 1. jaanuari 2018 seisuga oli Eestis eesnimi Marit 648 naisel.

Tuntud nime kandjaid
Marit Bjørgen
Marit Ilison
Marit Tarkin
...

Viited

Välislingid
 

Naisenimed
Pula lennujaam

Pula lennujaam (horvaadi keeles Zračna luka Pula, itaalia keeles Aeroporto di Pola) on Horvaatias asuvat Pula linna teenindav rahvusvaheline lennujaam, mis asub Pula kesklinnast 6 kilomeetri kaugusel. Aastal 2018 teenindas lennujaam 717 187 reisijat. Pula lennujaam on nii osa Sloveenia kui ka arvukate Ida-Itaalia linnade varulennuväli.

Lennujaam on populaarne ka era- või rendilennukiga reisijate seas. Viimased külastavad näiteks Brijuni saari, Pula amfiteatris toimuvaid kontserte ning etendusi või purjetavad piirkonnas oma jahtidega. Pula lennujaam on võimeline võtma vastu ka suuri laia kerega lennukeid, näiteks lennukeid Boeing 747 ja Iljušin Il-96.

Lennufirmad ja sihtkohad

Statistikat

Maapealne transport
Lennujaama ühendab kesklinnaga lennujaama (Pula Zracna Luka) ja Pula bussijaama (Bus Kolodvor) vaheline bussiliin.

Pula äärelinnadesse pääseb lennujaamast taksoga (nt Verudela äärelinn, kus asuvad hotellid "Hotel Palma" ja "Histria").

Intsidendid ja õnnetusjuhtumid
 2009. aasta 2. augustil ei õnnestunud Frankfurdi lennujaamast Pulasse suundunud Piper PA-46-310P Malibu tüüpi eralennukil ninatelikut maandumiskorda saada. Pärast mitut katset sai lennukil otsa kütus ja lennuk maandus põhitelikule. Maandumisel puudutas lennuki nina lennurada ja peatus, põhjustades seejuures märgatavaid kahjustusi. Lennuki pardal olnud viis reisijat vigastada ei saanud.
 2011. aasta 21. septembril lagunes Piper PA-46-350P Malibu Mirage tüüpi lennukil vasakpoolne põhitelik. Lennuk oli enne seda teinud 180-kraadise pöörde lennurajale rivistumiseks. Intsidendi tulemusena oli lennurada kolm tundi suletud. Lennuk ise sai väiksemaid kahjustusi ja neli pardal olnud reisijat vigastada ei saanud.

Viited

Välislingid
 Pula lennujaama ametlik veebileht

Horvaatia lennujaamad
Apolda

Apolda on linn Saksamaal Tüüringi liidumaal Weimari maakreisis.

Apolda on ka Weimarer Landi kreisi pealinn.

Haldusjaotus

Linn jaguneb seitsmeks rajooniks:

Sõpruslinnad
Seclin (1963)
Mark (1994)
Rapid City (1994)

Viited

Välislingid

Ametlik kodulehekülg

Tüüringi linnad
Tüüringi vallad
Alex Telles

Alex Nicolao Telles (sündinud 15. detsembril 1992 Caxias do Sulis) on Brasiilia jalgpallur, kes mängib vasakkaitsjana Hispaania kõrgliigaklubis Sevilla.

Ta alustas klubikarjääri kodulinna klubis Esporte Clube Juventude, millega liitus 2007. aastal. 2011. aastal debüteeris ta klubi põhimeeskonnas. 2013. aastal liitus ta Brasiilia kõrgliigaklubiga Grêmio Foot-Ball Porto Alegrense. 2013. aasta Brasiilia kõrgliiga hooaeg oli Tellesi läbimurdehooajaks, kui ta valiti liiga sümboolsesse koosseisu.

2014. aasta jaanuaris liitus ta Türgi kõrgliigaklubiga Galatasaray ning aitas samal hooajal klubil tulla Türgi meistriks. Hooajal 2015–16 mängis ta laenul Itaalia kõrgliigaklubis Milano Internazionale.

2016. aasta juulis sõlmis Telles lepingu Portugali kõrgliigaklubis FC Porto. Üleminekusumma oli 6,5 miljonit eurot. Hooaegadel 2017–18 ja 2019–2020 tuli ta Portoga Portugali meistriks. Hooaegadel 2018–2019 ja 2019–2020 valiti ta Portugali kõrgliiga hooaja sümboolsesse koosseisu ning 2018. aastal Porto aasta mängijaks.

2020. aasta oktoobris sõlmis Telles lepingu Inglismaa kõrgliigaklubiga Manchester United. 2022. aasta augustis läks ta üheks hooajaks laenule Sevillasse.

Debüüdi Brasiilia jalgpallikoondises tegi Telles 23. märtsil 2019 sõprusmängus Panama vastu. Ta kuulub Brasiilia koondisse 2022. aasta maailmameistrivõistlustel.

Saavutused 
Juventude
Copa FGF: 2011, 2012
Galatasaray
Süper Lig: 2014–15
Türgi karikas: 2013–14, 2014–15
Türgi superkarikas: 2015
Porto
Primeira Liga: 2017–18, 2019–20
Supertaça Cândido de Oliveira: 2018

Viited 

Brasiilia jalgpallurid
Grêmio Foot-Ball Porto Alegrense mängijad
Galatasaray SK mängijad
Milano Internazionale mängijad
FC Porto mängijad
Manchester United FC mängijad
Sevilla FC mängijad
Serie A mängijad
Primeira Liga mängijad
Premier League'i mängijad
La Liga mängijad
Sündinud 1992
André Almeida

André Gomes Magalhães de Almeida (sündinud 10. septembril 1990 Lissabonis) on Portugali jalgpallur, kes mängib kaitsja või poolkaitsja positsioonil Portugali kõrgliiga klubis Lissaboni Benfica.

Aastatel 2009–2011 mängis ta Belenenseses. 2011. aasta suvel liitus ta Benficaga. Suurema osa Portugali kõrgliiga hooajast 2011–12 mängis ta laenul Leirias. Benficaga on ta tulnud viis korda Portugali meistriks.

Debüüdi Portugali jalgpallikoondises tegi Almeida 11. oktoobril 2013 MM-i valikmängus Iisraeli vastu. Järgmisel aastal kuulus ta Portugali koondisse maailmameistrivõistlustel.

Saavutused 
Benfica
Primeira Liga: 2013–14, 2014–15, 2015–16, 2016–17, 2018–2019
Taça de Portugal: 2013–14, 2016–17
Taça da Liga: 2011–12, 2013–14, 2014–15, 2015–16
Supertaça Cândido de Oliveira: 2014, 2016, 2017
UEFA Euroopa Liiga: Teised kohad 2012–13, 2013–14

Välislingid 

 Profiil Lissaboni Benfica kodulehel

Portugali jalgpallurid
Lissaboni Benfica jalgpallurid
Primeira Liga mängijad
Sündinud 1990
Elamisluba

Elamisluba (inglise residence permit) on mittekodaniku luba elada mingis riigis, kodanikud elamisluba ei vaja. Elamisluba võib olla nii traditsiooniline paberdokument kui ka elektrooniliselt loetav kaart, või see võib olla märge isikuttõendavas dokumendis.

Elamisload võivad jaguneda ajutisteks (tähtajalisteks) ja alalisteks, samas näiteks Venemaal neid ei eristata ja kõiki elamislube tuleb iga-aastaselt pikendada.

Alaline elamisluba on tavaliselt dokument, mis tõendab elamisloa omaniku õigust loa kehtivusaja jooksul riigist vabalt lahkuda ja sinna taas siseneda. Mõnes liigis siiski ei vabasta elamisloa olemasolu mittekodanikest alalisi elanikke vaba vajadusest viisa järele riigipiiri ületamiseks.

Võimalus vahetada ajutine elamisluba alalise vastu tekib tavaliselt pärast 5 aastat riigis legaalset elamist, mõnes riigis (Belgia, Ungari) ka juba 3 aastat.

Elamisluba Eestis

Vaata ka
 Asumisõigus

Viited

Demograafia
Rahvusvaheline õigus
Briceni

Briceni on linn Moldovas, Briceni rajooni keskus. Linn asub Ukraina piiri vahetus läheduses.

Bricenit on ürikutes esmakordselt mainitud 1562. aastal. 1897. aastal moodustasid juudid 96,5% elanikkonnast ja 1930. aastal 95%.

2014. aasta rahvaloenduse andmetel oli Briceni elanikest moldaavlasi 46,0%, ukrainlasi 39,5%, venelasi 8,0% ja teistest rahvustest inimesi 6,5%.

Galerii

Viited

Moldova linnad
Drochia

Drochia on linn Moldovas, Drochia rajooni keskus.

Drochia on asutatud 1777. aastal, linnaõigused sai 1973. aastal.

Galerii

Viited

Moldova linnad
Níkos Christodoulídis

Níkos Christodoulídis (kreeka keeles Νίκος Χριστοδουλίδης; sündinud 6. detsembril 1973 Geroskipous) on Küprose poliitik.  Ta on 1. märtsist 2018 Küprose välisminister.

Ta sündis aastal 1973 Geroskipous Paphose ringkonnas. Ta lõpetas aastal 1991 Paphoses Peapiiskop Makariose Gümnaasiumi. Seejärel õppis ta politoloogiat New Yorgi Ülikoolis ja Ateena ülikoolis.

Küprose välisministrid
Sündinud 1973
Teele

Teele on naisenimi.

2022. aasta 1. jaanuari seisuga oli Eestis eesnimi Teele 743 naisel. Teele oli populaarsuselt 229. naisenimi.

2018. aasta seisuga oli see Eestis populaarsuselt 244. naisenimi. 1. jaanuari 2018 seisuga oli Eestis eesnimi Teele 676 naisel.

Tuntud nime kandjaid
Teele Raja (Raja Teele), tegelane Oskar Lutsu teostest
Teele Pärn
Teele Viira
...

Viited

Välislingid
 

Naisenimed
Tarvo

Tarvo on mehenimi.

2018. aasta seisuga oli see Eestis populaarsuselt 234. mehenimi. 1. jaanuari 2018 seisuga oli Eestis eesnimi Tarvo 637 mehel.

Tuntud nime kandjaid
Tarvo Hanno Varres
Tarvo Kaspar Toome
Tarvo Krall
Tarvo Siilaberg
...

Viited

Välislingid
 

Eesti mehenimed
Uisenma Borchu

Uisenma Borchu, algselt Üjdzenmaagijn Borhüü (mongoli keeles Үйзэнмаагийн Борхүү; sündinud 1. juunil 1984 Ulaanbaataris Mongoolias) on Mongoolia päritolu Saksamaa filmilavastaja ja filminäitleja.

Filmograafia 
 2007: Donne-moi plus
 2011: Himmel voller Geigen
 2012: Khuyagaa – Tag im Leben eines Nomadenjungen
 2012: Preis des Goldes
 2015: Schau mich nicht so an
 2018: Asphaltgorillas

Tunnustus
 2012: Megaherz Film School Award for Himmel voller Geigen (2011) at the 27th International Documentary Film Festival Munich (DOK.fest Munich), Germany
 2015: Fipresci Film Critics Prize for Schau mich nicht so an (Don't Look at Me That Way)
 2015: Bayerischer Filmpreis (Bavarian Film Awards)
 2016: „Mongolian Woman of the Year“ from the "Association for the Development of Mongolian Women in Europe"

Isiklikku

Viited

Välislingid

 Ametlik koduleht
 

Saksamaa filminäitlejad
Saksamaa filmilavastajad
Sündinud 1984
Otaci

Otaci on linn Moldovas Ocnița rajoonis. Linn asub Dnestri jõe paremal kaldal, Moldova ja Ukraina piiril.

Asulat on ürikutes esmakordselt mainitud 1419. aastal. Linnaõigused sai Otaci 1994. aastal.

2004. aasta rahvaloenduse andmetel oli Otaci elanikest ukrainlasi 44,70%, mustlasi 39,91%, moldaavlasi 8,66%, venelasi 6,15%, gagauuse 0,17%, juute 0,11% ja teistest rahvustest inimesi 0,31%.

Galerii

Viited

Moldova linnad
Taraclia

Taraclia on linn Moldovas, Taraclia rajooni keskus.

Taraclia asutasid bulgaaria ümberasujad 1813. aastal.

2004. aasta rahvaloenduse andmetel oli Taraclia elanikest bulgaarlasi 78,02%, venelasi 5,83%, gagauuse 5,70%, moldaavlasi/rumeenlasi 5,52%, ukrainlasi 3,44% ja mustlasi 0,72%.

Viited

Moldova linnad
Paphose tuletorn

Paphose tuletorn on tuletorn tulejaamas Küprose edelarannikul Paphose linna lähedal. Halduslikult kuulub see Paphose piirkonda Küproses.

Paphose tulejaam rajati 1888. aastal Briti võimu ajal. Torn ja jaama muud hooned on valget värvi.

Tuli on valge ja plingib iga viieteistkümne sekundi järel. See paikneb merepinnast 36 meetri ja maapinnast 20 m kõrgusel, olles nähtav kuni 17 meremiili kauguselt.

Välislingid

Paphose tuletorn lehel Lightphotos.net

Küprose ehitised
Tuletornid
Almedin Fetahović

Almedin Fetahović (sündinud 19. mail 1964 Sarajevos) on Bosnia ja Hertsegoviina ja Jugoslaavia FSV endine poksija.

Jugoslaavia sportlasena
Ta võistles kuni märtsini 1991 Jugoslaavia FSV eest. 

Jugoslaavia-siseselt võistles ta Bosnia ja Hertsegoviina SV eest. Ta oli 1989. aastal II kergekeskkaalus (kuni 67 kg) Jugoslaavia meister.

Bosnia ja Hertsegoviina sportlasena
Ta oli 1995. aastal II keskkaalus (kuni 75 kg) Bosnia ja Hertsegoviina meister. 

Ta võitis I keskkaalus (kuni 71 kg) 12. Vahemere Mängude poksivõistlusel (Narbonne, 1993) kuldmedali. See oli iseseisva Bosnia ja Hertsegoviina riigi poksija esimene rahvusvahelise tiitlivõistluse võit.

Ta osales I keskkaalus (kuni 71 kg) 8. maailmameistrivõistlustel (Berliin, 1995), kus kaotas 2. ringis oma kohtumise ja jäi edasisest medaliheitlusest välja.

Treenerina
Ta on hiljem tegutsenud poksitreerina ning olnud muuhulgas ka Bosnia ja Hertsegoviina poksikoondise treener. Tema õpilaste hulgas on ka Memnun Hadžić, kes tõi 2008. aastal Bosniale ja Hertsegoviinale esimese poksi rahvusvahelise meistrivõistluse medali.

Tunnustused
2014 Bosnia ja Hertsegoviina riiklik spordipreemia

Viited

Bosnia ja Hertsegoviina poksijad
Jugoslaavia poksijad
Poksitreenerid
Sündinud 1964
Căușeni

Căușeni on linn Moldovas, Căușeni rajooni keskus.

Ürikutes mainitakse asulat esmakordselt 1455. aastal. Căușeni sai linnaõigused 1965. aastal.

2004. aasta rahvaloenduse andmetel oli Căușeni elanikest moldaavlasi 83,38%, venelasi 8,56%, bulgaarlasi 1,53%, gagauuse 0,46%, mustlasi 0,04%, juute 0,03%, poolakaid 0,01% ja teistest rahvustest inimesi 0,54%.

Galerii

Viited

Moldova linnad
Ceadîr-Lunga

Ceadîr-Lunga (varasem eestikeelne nimekuju Tšadõr-Lunga; esineb ka nimekuju Ceadâr-Lunga, gagauusi keeles Çadır-Lunga) on linn Moldovas Gagauusias.

Ceadîr-Lunga sai linnaõigused 1958. aastal.

2004. aasta rahvaloenduse andmetel oli Ceadîr-Lunga elanikest gagauuse 73,68%, venelasi 8,00%, bulgaarlasi 7,78%, ukrainlasi 4,90%, moldaavlasi/rumeenlasi 3,78% ja mustlasi 0,86%.

Galerii

Viited

Moldova linnad
Dotun Popoola

Dotun Popoola (sündinud 1981 Lagoses) on tuntud Nigeeria skulptor. Ta õpetas ülikoolis ja sai doktorikraadi (PhD) kunstis. Ülikoolis hakkas Popoola töötama Wole Soyinka skulptuuri kallal. See oli tema esimene skulptuur, mis hiljem paigaldati Ile-Ifesse Wole Soyinka muuseumi.

Viited

Kirjandus
 IRIN AJO | AN EXHIBITION OF HYBRID SCULPTURES1IRIN AJOan exhibition of hybrid sculptures

Välislingid

Fotod ()

Skulptorid
Sündinud 1981
Nigeeria inimesed
St. Clairi maakond (Illinois)

St. Clairi maakond (St. Clair County) on maakond Ameerika Ühendriikides Illinoisi osariigi lõunaosas.

Maakonna halduskeskus ja suurim linn on Belleville.

Elanike arv oli 2020. aasta rahvaloenduse järgi 257 400. Aastal 2010 oli elanikke 270 056. See on elanike arvult Illinoisi osariigis üheksandal kohal.

Läänes piirneb maakond mööda Mississippi jõge Missouri osariigiga.

Naabermaakonnad 
 Madisoni maakond (põhjas)
 Clintoni maakond (kirdes)
 Washingtoni maakond (idas)
 Randolphi maakond (lõunas)
 Monroe maakond (edelas)
 St. Louisi linn, Missouri osariik (läänes)
 Saint Louise maakond, Missouri osariik (läänes)

Ajalugu
Maakond moodustati 1790. aastal Knoxi maakonna lääneosast. Praegused piirid said maakond 1827. aastal. Maakond sai nime Loodeterritooriumi esimese kuberneri Arthur St. Clairi järgi.

Linnad 
Belleville (halduskeskus; 2020. aasta seisuga 42 404 elanikku)
Cahokia Heights (12 096 elanikku)
Collinsville (paikneb suuremas osas Madisoni maakonnas; 24 366 elanikku)
Columbia (10 999 elanikku)
East St. Louis (18 469 elanikku)
Fairview Heights (16 706 elanikku)
Lebanon (4691 elanikku)
Madison (osaliselt Madisoni maakonnas; 3171 elanikku)
Mascoutah (8754 elanikku)
O'Fallon (32 289 elanikku)

Viited

Illinoisi maakonnad
Gustavs Klucis

Gustavs Klucis (vene keeles Густав Густавович Клуцис, vkj 4. jaanuar/ukj 16. jaanuar 1895 Ruhja lähedal, Liivimaa kubermang – 26. veebruar 1938 Moskva) oli läti rahvusest nõukogude fotograaf ja plakatikunstnik.

Ta oli abielus Valentina Kulaginaga.

Plakateid 

Läti kunstnikud
Fotograafid
Sündinud 1895
Surnud 1938
Kalle Põder

Kalle Põder  (sündinud 2. oktoobril 1949 Kanepis) on eesti sõudja ja spordiarst. 168 cm, 55 kg. 

Lõpetas 1968 Tartu 8. Keskkooli ja 1976 spordimeditsiini erialal TRÜ arstiteaduskonna. Aastast 1980 töötanud Põhja-Eesti Regionaalhaiglas radioloogina ja üksuse juhina. 

Sportima hakkas 1961 Agu Tani vettehüppetreeningutel, 1965–1969 harrastas Vello Kade käe all poksi ja 1965–68 Jüri Kuruli rühmas sõudmist.

Saavutused
Võitnud roolijana neljapaadil 1967 NL-i mv-tel ja 1966 NL-i noortemv-tel pronksi
1966 NL-i karikavõistlustel kaheksapaadil hõbe 
Tulnud 1967 roolijaga neljapaadil ja 1969 poksis (kuni 51 kg) Eesti meistriks. 
Meistersportlane sõudmises (1967).
 1979–2007 tegutsenud spordiarstina mitme korvpalliliiga klubi (Asto, BC Tallinn, A. Le Coq ja Nybit) juures. 
 1995–2015 olnud Eesti korvpallikoondise arst.

Tunnustused 
 2018 Eesti Punase Risti III klassi teenetemärk

Viited

Eesti sõudjad
Eesti arstid
Eesti Punase Risti III klassi teenetemärgi kavalerid
Sündinud 1949
Arvi Raja

Arvi Raja (sündinud 10. augustil 1955 Sindis) on eesti sõudja, Allar Raja isa. 188 cm, 90 kg.

Ta lõpetas aastal 1973 Sindi keskkooli. Aastast 2009 eraettevõtja (FIE).

Harrastas esialgu jalgrattasõitu ja tuli jalgrattakrossis Pärnu meistriks, sõudmisega hakkas tegelema 1971 Matti Killingu juhendamisel. 

Võitis roolijata neljapaadil 1977 NL-i mv-tel ja NL-i karikavõistlustel pronksi. 
1975 NL-i juunioride mv-tel paarisaerulisel neljapaadil hõbe ja 1972 NL-i noortemv-tel paarisaerulisel kahepaadil pronks. 
Tulnud 13 korral Eesti meistriks: 
1974 paarisaerulisel kahepaadil, 
1977 roolijata neljapaadil, 
1977–1978 ja 1980 roolijaga neljapaadil, 
1974, 1976 ja 1978 paarisaerulisel neljapaadil
1976–1980 kaheksapaadil. 
Meistersportlane (1974). 
Kuulunud Dünamo, Jõu ja Kalevi liikmeskonda.

Isiklikku
Poeg Aigar Raja (sündinud 1979) on tulnud sõudmises 1996–1997 3 korral Eesti noortemeistriks. Teine poeg Allar Raja on sõudmises neljakordne Euroopa meister.

Viited

Eesti sõudjad
Sündinud 1955
Peeter Sonntak

Peeter Sonntak (sündinud 7. juunil 1946 Pärnus) on Eesti sõudja ja sõudetreener. 

Lõpetas 1970. aastal Pärnu kaugõppekeskkooli.

Töötanud AS-is Renet ehitajana.

Sõudmine
Sportima hakkas 1958. aastal Mihkel Leppiku juhendamisel. 190 cm, 90 kg.
Võitis NL-i mv-tel roolijata neljapaadil 1965 pronksi ja 1967 hõbeda ning roolijata kahepaadil 1969 pronksi. 
NL-i rahvaste spartakiaadil 1971 roolijata neljapaadil hõbe. 
Võitis 1970 kaheksapaadil NL-i karika ja oli 1972 roolijata kahepaadil teine. 
NL-i noortemv-tel 1964 paarisaerulisel kahepaadil pronks. 
Tulnud 19 korral Eesti meistriks: 
1967, 1969 ja 1973–74 roolijata kahepaadil, 
1969 ja 1972 roolijaga kahepaadil, 
1964 paarisaerulisel kahepaadil, 
1965–68 roolijata neljapaadil, 
1961, 1965–66, 1968, 1972 roolijaga neljapaadil, 
1974 paarisaerulisel neljapaadil
1974–75 kaheksapaadil.
Meistersportlane (1965). 

Olnud 1978–87 Pärnu Dünamos treener. 
Õpilasi: Toomas Ollesk, Mihkel Klementsov, Priit Tasane.

Isiklikku
Ta on Rein Sonntaki vend, Maie Sonntaki (sünninimega Jäärats) abikaasa, Silver Sonntaki isa.

Viited

Sündinud 1946
Eesti sõudjad
Eesti sõudetreenerid
Scott Schwab

Scott Schwab (sündinud 9. juulil 1972 Kansases) on Ameerika Ühendriikide poliitik, Vabariiklaste partei liige, kes töötab Kansase osariigi sekretärina. Ta astus ametisse 14. jaanuaril 2019.

Viited

Välislingid 
 Ametlik koduleht (inglise keeles)

Ameerika Ühendriikide poliitikud
Sündinud 1972
Bule-Bule

Antônio Ribeiro da Conceição (kirjanikunimega Bule-Bule; sündinud 22. oktoobril 1947) on Brasiilia proosakirjanik ja luuletaja.

Tunnustused 
 Ordem do Mérito Cultural

Välislingid
 Ametlik koduleht

Brasiilia kirjanikud
Sündinud 1947
Peeter Zoova

Peeter Zoova (sündinud 9. augustil 1943 Tartus) on Eesti sõudja, Toivo Zoova vend, Katre Zoova isa. 179 cm, 82 kg. 

Õppinud Tartu 2. keskkoolis. Olnud 1967–90 Tartu EPT-s ja Võnnu sovhoosis maaparandustööline, aastast 1990 Võnnu vallas Hammaste külas talupidaja.

Sõudmine

Hakkas sportima 1957 Elmo Simsoni tõstetreeningutel, võitis Eesti noorte meistrivõistlustel medaleid. Sõudmistreeninguid alustas 1960 Jüri Kuruli juhendamisel. 
 Võitis 1960 NSV Liidu noorte meistrivõistlustel kaheksapaadil hõbemedali.
 Tulnud 14 korral Eesti meistriks: 
 1962 ja 1966 roolijaga kahepaadil, 
 1973 roolijata neljapaadil, 
 1964 ja 1973 roolijaga neljapaadil
 1963–64, 1967–70, 1972–73 ja 1977 kaheksapaadil.
 Meistersportlane (1964).

Isiklikku
Tema õde on Pille Zoova, a-st 1972 Laas (15. VII 1953), kes võitis 1968 NL-i noortemv-tel roolijaga neljapaadil pronksmedali.

Viited

Eesti sõudjad
Sündinud 1943
Jevgenia Rõndina

Jevgenia Rõndina (sündinud 20. mail 1989 Narvas) on Eesti sõudja. 

Lõpetas 2008 Narva Paju kooli, õppinud TÜ Kehakultuuri teaduskonnas. 
Sõudma hakkas Narvas Valeri Osmokesku juhendamisel. 

Saavutanud paarisaerulisel kahepaadil 2007 MM-il noorteklassi sportlasena 14., 
U-23 MM-il 2006 5. ja 2008 10., 
juunioride MM-il 2006 1.  ja 2007 2. 
MK etapil 2007 8. ja 2008 13. koha. 
Tulnud 3 korral Eesti meistriks: 
2006–07 paarisaerulisel kahepaadil 
2007 paarisaerulisel neljapaadil. 
 Sõudeliidu parim noorsõudja 2006 ja 2007.

Viited

Eesti sõudjad
Sündinud 1989